stanford-oval/wikipedia huggingface dataset:
רחל שיף
פרסומים נבחרים

Spelling and morphology in dyslexia: A developmental study across the school years
The origin of the centrality deficit in individuals with attention-deficit/hyperactivity disorder
Visual and auditory interference control of attention in developmental dyslexia
Judging Hebrew adjective agreement across development conflicting morphological and syntactic cues
Morpho-orthographic complexity in affix spelling in Hebrew: A novel psycholinguistic outlook across the school years
Stimulus variation-based training enhances artificial grammar learning
Artificial grammar learning is facilitated by distributed practice: Evidence from a letter reordering task
Mind the gap: Semantic information constrains morphological knowledge in low SES
Intervention program books:
Schiff, R. & Har-Zvi, S. (1999). Think First Language Series: Spelling. (Student book and Teacher’s Guide) Even Yehuda, Israel: Reches Publishers [In Hebrew]
Schiff, R., Har-Zvi, S., & Levi-Shimon, S. (2004). Think First Language Series: Phonemes (Student book and Teacher’s Guide). Holon, Israel: Reichgold Publishing [In Hebrew]
Schiff, R., Har-Zvi, S., & Levi-Shimon, S. (2006). Think First Language Series: Morphemes. (Student book and Teacher’s Guide). Holon, Israel: Reichgold Publishing [In Hebrew]
Flemenbaum, D., Moran, A. & Schiff, R. (2007). Verbal Expression: Thinking first. Holon, Israel: Reichgold Publishing [In Hebrew]
Schiff, R. & Peled, N. (2011). Thinking of Aleph: Language and cognitive development as preparation for the first grade. Ramat Gan, Israel: HaMa'ayan Lagan [In Hebrew]
Schiff, R. & Har-Zvi, S. (2013). Think of spelling. (Student book and Teacher’s Guide) Even Yehuda: Reches Publishers [In Hebrew]
Ravid, D., & Schiff, R. (2013). Homophonic root letter spelling among elementary school students with varying reading abilities. Research report submitted to the Ministry of Education. [In Hebrew]
שובוזאוריים

| שובוזאוריים |
| --- | --- |
 שובוזאורוס
תקופה
טריאס עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: שובוזאוריים
שם מדעי
 Shuvosauridae ‏צ'אטרג'י, 1993

שובוזאוריים (שם מדעי: Shuvosauridae) היא משפחה של ארכוזאורים פסאודוסוכים נכחדים שחיו באמריקה הצפונית והדרומית בתקופת הטריאס העליון ונכחדו עם סיומה. הם קרובים לסוג פופוזאורוס.
בני משפחה זו היו מראשוני הפסאודוסוכים, ובצורתם דמו לדינוזאורים קטנים ומהירים, אך למעשה הם קרובים יותר לתנינאים המודרניים והדמיון ביניהם נובע מאבולוציה מתכנסת עקב היותם דו-רגליים ועקב מבנה הלסתות חסרות השיניים שלהם שהזכירו כמה תרופודים קטנים. הם היו אוכלי צמחים שנעו במהירות לאורך ערבות אמריקה הקדומה ונמלטו מטורפים ארכוזאורים אחרים.
משפחה זו נכחדה עם סיום הטריאס עקב שינויי אקלים או עקב תחרות עם זוחלים אחרים כמו הדינוזאורים.
מיון

שובוזאורוס (Shuvosaurus)
אפיגיה (Effigia)
סילוסוכוס (Sillosuchus)
רפורמת סטוליפין

רפורמת סטוליפין או הרפורמות האגרריות של סטוליפין הייתה שורת רפורמות במגזר החקלאי באימפריה הרוסית, שהונהגה בתקופת כהונתו של פיוטר סטוליפין כיושב ראש ועדת השרים של רוסיה. רוב הרפורמות, אם לא כולן, התבססו על המלצות ועדה שנקראה "צורכי ועידת התעשייה החקלאית", ושהתקיימה ברוסיה בין השנים 1901–1903 בתקופת כהונת שר האוצר הרוסי סרגיי ויטה.
רקע

לרפורמות, אשר נועדו לשנות את המבנה המסורתי של החקלאות הרוסית, היו מספר קווי דמיון למערכת החקלאית של בריטניה. טרם הרפורמה, צמיתים אשר שוחררו לחופשי במהלך האמנציפציה ב-1861, היו נטולי היכולת הכלכלית לכך, משום שהיו חייבים לשלם למדינה עבור השטח במשך 49 השנים שלאחר מכן. החסרונות הבולטים של השיטה החקלאית שנהגה ברוסיה כללו בעלות קולקטיבית, הקצאת קרקעות בהתאם לגודל המשפחה, ושליטה ניכרת של הבכור בשטח. סטוליפין ביקש לבטל את מערכת הקומונות – שנקראה גם "אובשינה" או "מיר" – ולצמצם את ממדי הקיצוניות שפשטה אצל האיכרים, ובכך לסתום את הגולל על ניסיון הפיכה נוסף כמו מהפכת 1905. סטוליפין האמין שקשירת האיכרים לאדמותיהם יובילו ליצירת חקלאים מרוויחים ומכאן גם שמרנים פוליטית, בדומה לחקלאים במערב אירופה. סטוליפין התייחס לרפורמות שיזם כ"הימור על החזקים המפוכחים".
הרפורמות החלו עם הענקת הזכות לבעלות פרטית וללא תנאי על הקרקעות. הרפורמות גם ביטלו את מערכת ה"מיר" והחליפו אותה במערכת קפיטליסטית מוכוונת הדגשת הבעלות הפרטית והחווה המודרנית.
הרפורמות כללו את הדברים הבאים:
פיתוח חקלאות הבודדים בקנה מידה גדול
תחילת דרכם של הקואופרטיבים החקלאיים
פיתוח החינוך החקלאי
הפצת שיטות חדשות לשיפור הקרקע
אשראי לאיכרים
רוסיה ביצעה את הרפורמות הללו בצורה מקיפה בין השנים 1906–1914. שיטה זו לא הייתה כלכלה מתוכננת כפי שנקבע בברית המועצות בשנות העשרים, אלא המשך לתוכניתו הקפיטליסטית של סרגיי ויטה. עם זאת, מערכת הרפורמות הייתה שונה מהתוכנית הקפיטליסטית, בכך שהיה מדובר במגזר החקלאי, לצד שיפור בזכויות הפרט ובגיבויה של המשטרה. הרפורמות הכינו את הקרקע למערכת חקלאית מבוססת כלכלת שוק עבור האיכרים הרוסים.
ראשי הממשלה שהובילו את יישום הרפורמות כללו את סטוליפין עצמו הן כשר הפנים והן כיושב ראש ועדת השרים של האימפריה הרוסית, אלכסנדר קריבושין כשר החקלאות ורכוש המדינה, וולדימיר קוקובצוב כשר האוצר.
התוכנית האגררית הסובייטית בשנות העשרים ביטלה את הרפורמות שהוביל סטוליפין.
יישוב

כתוצאה מהרחבת הרכבת הטרנס-סיבירית ומסילות רכבת נוספות ממזרח להרי אורל ולים הכספי, גדל קצב ההגירה לסיביר. קיימת הערכה לפיה בין השנים 1890–1914 למעלה מ-10 מיליון בני אדם עברו ממערב רוסיה לאזורים שממזרח להרי אורל.
עובדה זו זכתה לעידוד מצד ועדת הרכבת הטרנס-סיבירית שבראשה עמד הצאר ניקולאי השני, ומצד הרפורמות שהוביל סטוליפין, שכללו הטבות לאיכרים שעברו להתגורר בסיביר. ב-1906 הוקמה מחלקת הגירה במשרד החקלאות הרוסי, והיא שארגנה את יישובם מחדש של האיכרים וסייעה להם בשנות המגורים הראשונות שלהם בסיביר. כל איכר קיבל בממוצע 16.5 דונם, ובסך הכל הוקצו 21 מיליון דונמים למתיישבים, שקיבלו בנוסף גם סובסידיה ממשלתית שכללה פטור חלקי ממיסים וייעוץ מסוכנויות ממשלתיות.
בין היתר, בזכות יוזמות אלו, כ-2.8 מיליון מתוך 10 מיליון המהגרים, עברו בשנים 1908–1913. המהגרים הכפילו את גודל האוכלוסייה שממזרח לאורל פי 2.5 לפני פרוץ מלחמת העולם הראשונה.
יוזמות משותפות

מספר שיטות חדשות לשיתופי פעולה פותחו במהלך הרפורמות, כולל בתחומי האשראי הפיננסי, הייצור והקשר עם הצרכנים. מרכיבים רבים בתוכניות לשיתוף פעולה שבוצעו במסגרת הרפורמות הוכנסו מאוחר יותר גם לתוכניות החקלאיות המוקדמות של ברית המועצות. כך הרפורמות של סטוליפין המשיכו להשפיע גם על ברית המועצות לאחר נפילת האימפריה הרוסית.
הערות שוליים

↑  ניקולאס ו. ריזנובסקי, היסטוריה של רוסיה, 2000, עמ' 373
↑  ג'ון מ. תומפסון, החזון שלא התממש: רוסיה וברית המועצות במאה העשרים, 1996, עמ' 83-85
שיר הטוראדור

שיר הטוראדור (בצרפתית: Couplets du toréador או בשמו הרשמי: Votre toast, je peux vous le rendre; בתרגום חפשי: "לברכתכם, הריני להשיב") היא אריה מפורסמת מתוך האופרה כרמן, של המלחין הצרפתי ז'ורז' ביזה. את האריה שר אסקמילו, לוחם השוורים שבו מאוהבת כרמן, בעת כניסתו במערכה השנייה. השיר מתאר סצנות אופייניות למלחמת שוורים, והתהילה הנלווית אליה בתרבות הספרדית.
‏שיר הטוראדורקובץ:Bizet - Carmen - Toreador Song (French, Musopen).ogg‏Ⓘ‏
להלן מילות הבתים הראשונים של האריה:
|  צרפתית |  |  תרגום לעברית |
| --- | --- | --- |
|   Votre toast, je peux vous le rendre,  Señors, señors car avec les soldats  oui, les Toréros, peuvent s'entendre;  Pour plaisirs, pour plaisirs, ils ont les combats !  Le cirque est plein, c'est jour de fête !  Le cirque est plein du haut en bas;  Les spectateurs, perdent la tête,  Les spectateurs s'interpellent à grand fracas !  Apostrophes, cris et tapage  Poussés jusques à la fureur !  Car c'est la fête du courage !  C'est la fête des gens de cœur !  Allons ! en garde ! allons ! allons ! Ah !  Toréador, en garde ! Toréador ! Toréador !  Et songe bien, oui, songe en combattant  Qu'un œil noir te regarde,  Et que l'amour t'attend,  Toréador, l'amour, l'amour t'attend !   |  |  לברכתכם, הריני להשיב,  אדונים נכבדים, כי לנו ולחיילים,  לנו (לוחמי השוורים) ולכם יש דבר במשותף,  והיא - שמחת הקרב!  הזירה מלאה, והחגיגה בעיצומה!  הזירה מלאה מפה לפה,  הקהל משתגע, מצפה בקוצר רוח,  אנשים מתווכחים בגרון ניחר,  קוראים, צועקים, מריעים,  ברעש שמרעיד את הארץ!  הם מהללים את הגבורה,  את אומץ הלב!  קדימה! עמוד הכן! קדימה! אהה!  טוראדור, היכון! טוראדור! טוראדור!  אך בשעת הקרב, אל נא תשכח:  ממרומי היציע מביטות בך עיניים שחורות,  ומציעות לך אהבה,  כן, טוראדור, מציעות אהבה...  |
רובע האידיין

| --- | --- |

מראה כללי של הרובע
 מדינה:  הרפובליקה העממית של סין הרפובליקה העממית של סין
 מחוז עירוני:  בייג'ינג
 שטח:  431 קמ"ר
 אוכלוסייה:  ‏
  ‑ ברובע:  3,133,469 (2020)
  ‑ צפיפות:  7,270 נפש לקמ"ר (2020)
 קואורדינטות:  39°57′29″N 116°17′32″E﻿ / ﻿39.95812°N 116.29214°E﻿ / 39.95812; 116.29214 
 אזור זמן:  UTC +8
 https://www.bjhd.gov.cn
  מפת מיקום  מפה מפורטת   (למפת בייג'ינג מוגדלת) חביי טיינג'יןהָאיְדְייֵן(למפת בייג'ינג רגילה) חביי טיינג'יןהָאיְדְייֵן    מיקומו של רובע האידיין במחוז העירוני בייג'ינג tabBackground:;tabBorder:#aaa;defaultTab:0;
הָאיְדְייֵן (בסינית: 海淀区; בפין-יין: Hăidiàn Qū; תעתיק: הָאיְדְייֵן צ'וּ') הוא רובע במרכז המחוז העירוני בייג'ינג שבצפון הרפובליקה העממית של סין. על פי מפקד האוכלוסין משנת 2020 אוכלוסיית הרובע מנתה 3,133,469 תושבים החיים ב-22 תתי-רבעים ו-7 אזורים חצי-עירוניים, זהו הרובע השני בגודלו בבייג'ינג לפי מספר התושבים, אחרי רובע צ'אויאנג.
ארמון הקיץ, הממוקם בשוליים המערביים של הרובע, הוכרז על ידי אונסק"ו כאתר מורשת עולמית תרבותי בשנת 1998.
הרובע משתרע על פני 431 קמ"ר והוא גובל מצפון ברובע צ'אנגפינג, מדרום ברובע פנגטאי, ממזרח ברבעים צ'אויאנג ושיצ'נג וממערב ברבעים שה-ג'ינגשאן ומנטואוגואו.
האידיין הוא הרובע בו ממוקמות רוב האוניברסיטאות של בייג'ינג, בהם שתיים מהאוניברסיטאות המפורסמות ביותר בסין - אוניברסיטת פקין ואוניברסיטת צינגהואה.
מחוז האידיאן מכיל גם את אזור עמק הסיליקון של בייג'ינג ג'ונגגוואנצון (אנ').
מקומות בולטים

ארמון הקיץ
ארמון הקיץ הישן
מוזיאון האמנות של בייג'ינג
מוזיאון הצבאי של המהפכה העממית הסינית
מוזיאון האמנות של אוניברסיטת צינגהואה
המוזיאון לתרבויות אתניות של אוניברסיטת מינזו
מוזיאון הדבורים של סין
מוזיאון ארתור מ. סאקלר לאמנות וארכאולוגיה באוניברסיטת פקין
המוזיאון הגאולוגי של אוניברסיטת פקין
הגן הבוטני של בייג'ינג
פארק הבמבוק הסגול
פארק יויואנטאן
גלריית תמונות

ארמון הקיץ
טנק סיני במוזיאון הצבאי של המהפכה העממית הסינית
פארק יויואנטאן
הערות שוליים

↑  China: Bĕijīng Municipal Province (Districts and Townships) - Population Statistics, Charts and Map, www.citypopulation.de
| רובעי בייג'ינג |
| --- | --- | --- |
| רבעים | דונגצ'נג • שיצ'נג • צ'אויאנג • האידיין • פנגטאי • שה-ג'ינגשאן • מנטואוגואו • פאנגשאן • טונגג'ואו • שוניי • צ'אנגפינג • דאשינג • חוואיז'ואו • פינגגו • מי-יון • ינצ'ינג |  |
| בעבר | צ'ונגוון • שואנוו • ינשאן |  |
| --- | --- |
בקרת זהויות :  NLI: 987007553075805171  LCCN: n83055360  NLA: 36619642  VIAF: 131386080   WorldCat (עם VIAF): 131386080 
ערך זה הוא קצרמרבנושא גאוגרפיה של סין. אתם מוזמנים לתרום לוויקיפדיה ו.
רפורמת מאה הימים

רפורמת מאה הימים הייתה רפורמה שהונהגה בסין בידי הקיסר גואנג סו ובהשפעת קאנג יו-וויי. רפורמה זו בוטלה בידי צה שי, הקיסרית האם האלמנה. הרפורמה נמשכה מאה ימים ומכאן שמה.
הסיבות לרפורמה

לאחר חדירת המערב לסין, מתבוסתם של הסינים במלחמות האופיום ועד נפילת שושלת מנצ'ו ב-1912, התחוללו תמורות משמעותיות בסין. ערכי יסוד ומוסדות מסורתיים התערערו משום חוסר יכולתם לעמוד בלחצים הרבים שהופעלו על הממלכה. מתוך כך היו בסין שהאמינו כי יש לערוך בקיסרות תיקונים על מנת להתאימה לתקופה ולדרישותיה. אחד מן תומכי ההתחדשות, קאנג יו-ווי בשיתוף עם תומכיו, הגיש ב-1898 הצעות לרפורמה לכס הקיסרי שהשפיעו על הקיסר הצעיר וקידמו את הרפורמה המדוברת.
תוכן הרפורמה

מתוך הלחץ הפוליטי שהופעל על הקיסר לבצע שינויים, תיקונים והתאמות, הוא החל ברפורמות ממשלתיות רחבות לאחר שקיבץ סביבו קבוצת אישים. ביניהם היה גם יואן שה-קאי שהיה אז מדינאי עולה.
הוחלפו אישים מרכזיים, ויצאו לשלב ביצוע תיקונים בתחומי המינהל והמינויים, הצבא החקלאות והחוק. כמו כן, הקיסר תכנן להרחיק מספר מתומכיה של הקיסרית.
ביטול הרפורמה על ידי צה שי

השקפת עולמה של הקיסרית האם האלמנה השמרנית צה שי, הייתה מנוגדת לתוכן הרפורמות שהנהיג גיסה הקיסר הצעיר גואנג סו, כמו גם שחלק מן הרפורמה המתוכננת כלל הרחקת אישים אוהדים שלה. שני אלו יצרו את התנגדותה המובהקת לרפורמה.
יואן שה-קאי, למען קידומו האישי, העמיד את צה שי על המתרחש, ובכך בגד בקיסר והסב את תמיכתו לתמיכה במחנה הקיסרית.
משידעה הקיסרית האלמנה על כוונתם של הקיסר ואנשיו לדחקה לפינה צדדית הנסתרת מהעין ולחסל אחדים מתומכיה היא החלה לפעול בזריזות, ובלמה ביד ברזל כל תיקון. בעזרת ראשי הסריסים, הנסיך דואן ונאמניה שברה את הקשר נגדה ונגד נאמניה. היא אילצה את הקיסר הצעיר לכתוב את צו פרישתו מהכס הקיסרי. עונשו של גואנג סו על פגיעה בסמכות המטריארכלית העליונה היה מאסר בארמון עד יום מותו.
מיד עם העברת הסמכות העליונה לידיה ביטלה צה שי את התיקונים והמינויים שנעשו בתקופת הרפורמה בת מאה הימים.
ראו גם

מלחמת האופיום הראשונה
מלחמת האופיום השנייה
מרד הבוקסרים
לקריאה נוספת

אהרן שי. ממלחמת האופיום עד יורשי מאו, זמורה-ביתן הוצאה לאור, 1990.
רשימת סוואדש

רשימת סוואדש (Swadesh List) היא רשימת 207 מילים בסיסיות שהכין הבלשן מוריס סוואדש, שחקר טיפולוגיה של שפות. הוא האמין שניתן להסיק ששתי שפות קרובות זו לזו מבחינה אבולוציונית (כלומר לאיזו משפחת שפות הן שייכות וכמה הן קרובות), אם משווים את המילים הבסיסיות בשתי השפות.
הרשימה המלאה - בעברית ובאנגלית

להלן רשימת סוואדש בעברית, בהשוואה לאנגלית:
ביקורת

סוואדש ניסה להרכיב רשימה שלא תהיה תלוית תרבות, כלומר מילים שהוא מצפה שיהיו בסיסיות ובשימוש יומיומי בכל שפה. עם זאת, קיימות ברשימה כמה וכמה מילים שאולי נפוצות רק בחלק מהתרבויות, כמו "כלב", "ציפור", "נוצה" - עצמים שאינם נפוצים בתרבויות מסוימות, כגון ארצות קרחוניות. ומצד שני חסרות מילים נפוצות כמו ״לצחוק״ ו״סכין״.
סוואדש יצא מנקודת הנחה שניתן לאבחן גנטית כל שפה על פי אוצר המילים שלה, אף על פי שידועים מקרים של החלפת אוצר המילים (רה-לקסיפיקציה), שתוצאתה היא שפה בעלת דקדוק שמקורו בשפה אחת ואוצר מילים שמקורו בשפה אחרת.
בטוק פיסין, למשל, כמעט כל אוצר המילים שאול מאנגלית, כולל מילים מרשימת סוואדש, אך התחביר שלה אינו הודו-אירופי. יש בלשנים הסבורים כי התחביר של טוק פיסין דומה לתחביר של שפות מלנזיות המדוברות באותו אזור, ויש הסבורים כי מדובר בתחביר האופייני לשפות קראוליות, אולם אין איש הטוען כי אנגלית וטוק פיסין שייכות לאותה משפחת שפות, על אף הדמיון המובהק באוצר המילים.
ראו גם

רשימת משפחות-שפה
מיון שפות
רשת (מכשיר)

רשת המוחזקת בידי עגורן ומשמשת לנשיאת מטען כבד
רשת, בשימושה העיקרי, היא אריג בעל חורים בגודל מסוים, בעל שימושים רבים בתעשייה, בחקלאות ועוד.
ישנן מספר סיבות עיקריות לשימוש ברשת. האחת, מתן אפשרות לעצמים בגודלם קטן מגודל החורים לעבור דרכם תוך השארת חלקים שאינם מסוגלים לעבור בחורים מפאת גודלם בצידה השני שלי הרשת. קרי, זהו סוג של מיון בסיסי. לדוגמה, רשת לדיג דגי טונה מאפשרת לדגים קטנים יותר לעבור מבעד לחריריה, ואילו דגי הטונה נלכדים בה. סיבה שנייה היא היתרון הכלכלי של שימוש בפחות חומר גלם מאשר חומר אטום בעל אותו השטח (למשל בניית גדר במקום בניית קיר). סיבה שלישית היא הצורך לראות מה מתרחש בעברה השני של הרשת. לדוגמה, רשת שער במשחק כדורגל מאפשרת לקהל הצופים לראות מה מתרחש בעברה השני.
שימושים עיקריים

רשת מחומר קשיח יכולה לשמש כגדר.
רשת דיג משמשת דייגים לדיג.
מינים מסוימים של עכבישים אורגים רשת על מנת לצוד טרף.
מסננת היא רשת המשמשת למיון חלקיקים לפי גודל.
במשחקי ספורט  כגון כדורגל, ביליארד או כדורסל יש שימוש ברשת על מנת לבלום את הכדור.
כילה - רשת המונעת מעבר יתושים וחרקים אחרים דרכה.
שובו של שרלוק הולמס

| --- | --- |

כריכת המהדורה הראשונה של הספר
 מידע כללי
 מאת:  ארתור קונאן דויל
 איורים:  סידני פאג'ט 
 שפת המקור:  אנגלית
 סוגה:  ספרות בלשית
 הוצאה
 הוצאה:  ג'ורג' ניונס בע"מ
 תאריך הוצאה:  1905
 מספר עמודים:  430 (מהדורה אנגלית)
 סדרה
 ספר קודם:  כלבם של בני בסקרוויל 
 הספר הבא:  עמק הפחד, הקידה האחרונה 
 
שובו של שרלוק הולמס (באנגלית: The Return of Sherlock Holmes) הוא אוסף של 13 סיפורים בלשיים על הבלש שרלוק הולמס, שהתפרסמו בשנים 1903 עד 1904, ונכתבו על ידי הסופר ארתור קונאן דויל.
המהדורה הראשונה של הספר יצאה לאור בממלכה המאוחדת ב-7 במרץ 1905 בהוצאת ג'ורג' ניונס בע"מ והיא הודפסה ב-30,000 עותקים. המהדורה האמריקנית, שהודפסה על ידי מקלור, פיליפס ושות', הופקה ב-28,000 עותקים נוספים.
היה זה אוסף סיפורי הולמס הראשון מאז 1893, כאשר הולמס "מת" בסוף הסיפור "המשימה הסופית". לאחר שהספר כלבם של בני בסקרוויל (שטווח התאריכים בו נקבע לתקופה שלפני מותו של הולמס) פורסם, דויל היה נתון ללחצים רבים שגרמו לו בסופו של דבר להקים את הולמס לתחייה.
אוסף זה מכיל סיפורים המתוארכים לשנת 1894 ואילך, כך שהתקופה שבה הולמס היה אמור להיות מת (1891 – 1894) מוסברת בקלות.
כמו כן, הצהרתו של דוקטור ווטסון בסוף הספר אומרת שהולמס פרש מעבודתו ואסר עליו לפרסם סיפורים נוספים.
רשימת הסיפורים

תעלומת הבית הריק (הסיפור שבו הולמס "קם לתחייה")
הפרשה של קבלן-הבניין מנורווד
תעלומת הדמויות המרקדות
הרפתקת רוכבת האופניים הבודדה
התעלומה בבית-הספר פריורי
פרשת פיטר השחור
פרשת צ'ארלס אוגוסטוס מילברטון
תעלומת ששת הנפוליאונים
פרשת שלושת הסטודנטים
פרשת משקפי הזהב
פרשת שחקן הרגבי הנעדר
הרצח באחוזת-אביי
הרפתקת הכתם השני
שובוויה

| שובוויה |
| --- | --- |
  למעלה, איור של שובוויה. למטה, השוואה לאדם (בכחול)
תקופה
קרטיקון עליון, 75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אלברזאוריים
סוג:: שובוויה
מינים
 Shuvuuia deserti
שם מדעי
 Shuvuuia

שובוויה (שם מדעי: Shuvuuia) הוא סוג של דינוזאור נכחד קטן ממשפחת האלברזאוריים אשר חי בסוף תור הקרטיקון לפני 75 מיליון שנה. מאובניו נמצאו במונגוליה ב-1998 ונמצא בו מין יחיד - Shuvuuia deserti. משמעות השם היא מהמילה המונגולית: "шувуу" שפירושה: "עוף". שם המין הוא על שם הימצאו באזור המדבר המונגולי.
מאפיינים

שובוויה היה דינוזאור קטן הקרוב למונונוקיוס שהגיע לאורך 60 ס"מ, מהקטנים שבדינוזאורים. הוא היה בעל לסתות דקות ועם לסת עליונה מעט גמישה. בתוך הלסתות היו שיניים דקות ועדינות. היצור היה דו-רגלי בעל זנב ארוך שעזר לו לנוע במהירות כדי לברוח מטורפים. בדומה לקרוביו מהמשפחה הטפרים שלו היו גדולים ונתלו בקצה זרועות קטנטנות. הדינוזאור היה מכוסה בנוצות דמויי-פרווה אשר שימשו אולי לכסות גופו אך לא הועילו בתעופה.
הוא חי במדבריות מונגוליה לצידם של יצורים קטנים כמו האובירפטור, הולוצירפטור הקטלני והפרוטוצרטופס. כנראה שניזון מזרעים ומחרקים קרקעיים כמו יען מודרני.
בתרבות

דינוזאור זה מופיע בסדרה כוכב הדינוזאורים שם פרט אחד נטרף על ידי אובירפטורים.
רץ מדבר טמינק

| רץ מדבר טמינק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: שדמתיים
סוג:: רץ המידבר
מין:: רץ מדבר טמינק
שם מדעי
 Cursorius temminckii ‏סווינסון, 1822
תחום תפוצה


רץ מדבר טמינק (שם מדעי: Cursorius temminckii) הוא מין של עוף ממשפחת השדמתיים החי בטבע באזורים צחיחים וסוואנות לאורך אפריקה שמדרום לסהרה והוא קרובו של רץ המדבר החי בישראל. שם העוף ניתן להוקרת החוקר ההולנדי קונרד יאקוב טמינק (אנ').
מאפיינים

אורך גופו הוא כ-20 ס"מ והוא בעל גוף קטן עם צוואר ורגליים ארוכות ויציבה זקופה. הוא בעל גוונים צהובים-כתומים עם גב כהה יותר מרץ המדבר המצוי. החזה ערמוני והבטן לבנה עם פס שחור באמצעה. הכנפיים והזנב חומים דהויים עם קצוות שחורים והכיפה ערמונית. מאחורי העיניים עוברים פס לבן ותחתיו פס שחור והמקור שחור וכפוף.
רץ מדבר זה מצוי באזורים יבשים ופתוחים כמו ערבות צחיחות וסוואנות וכן מצוי באזורים בנויים שונים כמו מגרשים ושדות תעופה. הוא מותאם לחיים על הקרקע ונע עליהם במהירות תוך שימוש ברגליו החזקות, מחפש חסרי חוליות קטנים לאורכם. לעיתים רצי מדבר מתקרבים לאוכלי עשב גדולים כמו אנטילופות וחוטפים חרקים הנמשכים אליהם ואף עוקבים אחרי שריפות וחוטפים חרקים המעופפים הרחק מהם.
רץ המדבר חי בבדידות או בקבוצות קטנות והוא מקנן על הקרקע ומטיל שתי ביצים מוסוות.
תת-מינים

Cursorius temminckii temminckii: מצוי מסנגל עד לאתיופיה, קניה וצפון טנזניה
Cursorius temminckii ruvanensis: מצוי מדרום טנזניה עד אנגולה, מוזמביק וצפון-מזרח דרום אפריקה
Cursorius temminckii aridus: מצוי מצפון נמיביה עד מערב זימבבואה
הערות שוליים

↑  רץ מדבר טמינק באתר הרשימה האדומה של IUCN
רשת (קבוצת כוכבים)

| רשת Reticulum |
| --- | --- |
  מפת קבוצת הכוכבים רשת
 סמליות:  סריג
 עלייה ישרה:  4 שעות
 נטייה:  °‏60-
 שטח נראה:  114 מעלות מרובעות
 דירוג שטח נראה:  במקום ה־82
 מספר כוכבים בבהירות נראית < 3:  0
 הכוכב הבהיר ביותר:  α ברשת
 בהירות נראית הכוכב הבהיר:  3.4
 מערכות כוכבים גובלות:  דג זהב  נחש מים קטן  שעון מטוטלת
 הערות:  לא ניתן לראותה מישראל
 נראית בין קוי הרוחב °‏25+ ו־°‏90- מומלץ לצפות בשעה 21:00 במהלך חודש ינואר
רשת היא קבוצת כוכבים קטנה ועמומה בשמי הדרום שהוגדרה לראשונה במאה ה-17 על ידי אייזק האברכט שקראה לה "מעוין" (Rhombus). במאה ה-18 שונה שמה על ידי האסטרונום ניקולא לואי דה לאקאי ל-Reticulum - השם בלטינית של רשת או סריג שהיה מורכב על עינית הטלסקופ לשם מדידת מיקומם המדויק של הכוכבים.
כוכבי הקבוצה

α ברשת הוא ענק צהוב במרחק של כ-160 שנות אור עם בהירות מדרגה 3.3. זהו הכוכב הבהיר ביותר בקבוצה.
β ברשת היא מערכת הכוללת לפחות שלושה כוכבים כתומים במרחק של כ-100 שנות אור עם בהירות כוללת מדרגה 3.8.
γ ברשת הוא ענק אדום במרחק של כ-490 שנות אור שבהירותו משתנה באופן סדיר למחצה בין דרגות 4.4 ו-4.6 במחזוריות של כ-25 יום.
δ ברשת הוא ענק אדום נוסף במרחק של כ-530 שנות אור ועם בהירות מדרגה 4.6.
ε ברשת הוא כוכב זוגי במרחק של כ-60 שנות אור המורכב מכוכב כתום עם בהירות מדרגה 4.4 ובן זוג ננס לבן עמום עם בהירות מדרגה 12, אותו ניתן לראות רק בטלסקופ גדול. בשנת 2000 התגלה כוכב לכת דמוי צדק המקיף את הכוכב הבהיר מבין השניים.
ζ ברשת הוא כוכב זוגי במרחק של כ-40 שנות אור המורכב משני כוכבים צהובים דומים לשמש המקיפים זה את זה במרחק גדול של כ-9,000 יחידות אסטרונומיות (כ-0.14 שנות אור או 51 ימי אור) בזמן מחזור של כ-מיליון שנים. דרגות הבהירות של הכוכבים הן 5.2 ו-5.5 ובשל קרבתם למערכת השמש והמרחק היחסי הגדול ביניהם, ניתן להבחין בשניהם ללא ציוד עזר בתנאי תצפית מיטביים או בעזרת משקפת. ζ ברשת זכתה לפרסום בעקבות התאמתה לסקיצה שצוירה בהיפנוזה על ידי בטי היל כ"ביתם" של חוטפיה החוצנים. על פי חובבי תאוריות קונספירציה כוכב זה מהווה כוכב הבית של החייזרים האפורים.
שוק צף

השוק הצף ברטצ'בורי שבתאילנד, המהווה אתר תיירות פופולרי
השוק הצף בבנג'ארמסין שבאינדונזיה
שוק צף הוא שוק סיטונאי או קמעונאי שבו נמכרים המוצרים מדוכנים הממוקמים על גבי סירות או רפסודות, והרוכשים אף הם שטים בסירות בין דוכני השוק.
שווקים אלה התפתחו בעיקר בדרום-מזרח אסיה, והם מצויים כיום בתאילנד, אינדונזיה ווייטנאם, ומהווים אתרי תיירות בנוסף להיותם שווקים פעילים. שווקים אלה התפתחו בשפכי נהרות או באגמים, והשימוש בדוכנים צפים הקל על הבאת הסחורות אל השוק, ועל ניוד הסחורות הנרכשות.
אחד השווקים הצפים הידועים הוא השוק הצף ברטצ'בורי שבתאילנד.
שוק פורטובלו

| --- | --- |

דרך פורטובלו בנוטינג היל
 מידע כללי
 סוג:  כביש 
 מיקום:  הרובע המלכותי קנזינגטון וצ'לסי 
 מדינה:  הממלכה המאוחדת 
 קואורדינטות:  51°30′51″N 0°12′14″W﻿ / ﻿51.51425°N 0.20388888888889°W﻿ / 51.51425; -0.20388888888889
  (למפת לונדון מוגדלת) קנט סארי ברקשייר בקינגהאם הרטפורדשייר אסקסשוק פורטובלו(למפת לונדון רגילה) קנט סארי בר. בקי. הרטפורדשייר אסקסשוק פורטובלו(למפת קנזינגטון וצ'לסי רגילה) שוק פורטובלו(למפת קנזינגטון וצ'לסי מוגדלת) שוק פורטובלו
 
שוק פורטובלו (באנגלית: Portobello Road Market) הוא שוק עתיקות פתוח בדרך פורטובלו, באזור נוטינג היל שבמערב לונדון.
יום פעילותו העיקרית של השוק הוא שבת, אז נמצאות בו עגלות רבות של עתיקות וכן נמכרים פירות, ירקות ופרחים. בשאר ימות השבוע פתוחות חנויות העתיקות הרבות שלאורך רחוב השוק.
השוק החל לפעול במאה ה-19 כשוק מזון (בעיקר ירקות ופירות). בשנות ה-60 של המאה ה-20 החלו לפעול בשוק סוחרי עתיקות.
השוק משמש כאתר התרחשות עיקרי בסרט של אולפני וולט דיסני משנת 1971 "המיטה המעופפת" בכיכובה של אנג'לה לנסברי, ואחד השירים בסרט נקרא על שמו של השוק. גם הזמר קט סטיבנס כתב שיר על השוק.
הרחוב הוא האתר העיקרי שבו מתרחשת עלילת הסרט "נוטינג היל" שבו משחקים ג'וליה רוברטס ויו גרנט.
השוק ביום שבת
רוזנות יפו ואשקלון

הרוזנות של יפו ואשקלון היה שמה של סניורה צלבנית, אחת מארבע הסניורות המרכזיות שהרכיבו את המדינה הצלבנית ממלכת ירושלים.
ברוזנות נכללו האחוזות הווסליות של רמלה ויבנה (איבלין).